<classify> Akizungumza na gazeti hili kwa njia ya simu, katibu msaidizi wa Chama cha Karate mkoa wa Kilimanjaro, Wembo Hamisi alisema Serikali imekuwa ikiusahau mchezo huo wakati ni muhimu kwa sababu umekuwa ukifundishwa pia katika majeshi mbalimbali hapa nchini.Tumekuwa tukikwama mara tunapohitajika kwenye mechi za kirafiki,ndani na nje ya nchi kwasababu hakuna sapoti kutoka serikalini na wafadhili, alisema Hamis.Pia Hamis amesema karate ni mchezo ambao mtu yeyote anaweza kuucheza na akatengeneza afya ya mwili kwani mchezo huo ni wa kawaida kama ilivyo michezo mingine kama mpira wa miguu na kuwataka watu kujitokeza kujiunga katika Karate.Hamis ameainisha ratiba yao ya miezi sita ambapo watafanya matamasha mbalimbali ambapo Februari 13 watafanya tamasha wilayani Same Machi 24-26 watakuwa na mashindano ya Afrika Mashariki yatakayofanyika Kampala, Uganda.Aprili 30 kutakuwa na mashindano ya wazi ya kuuenzi mlima Kilimanjaro ambapo watashiriki watoto wenye umri wa kati na watu wazima yatafanyika Moshi.Mwisho Mei 16 ni tamasha la shukrani litakalofanyika Moshi Kilimanjaro na klabu za Ralway, Pasua, Mwenge, Ccp Club, Rau, na klabu nyingine zinaundwa na wanafunzi mbalimbali.Chama hicho kinaomba taasisi mbalimbali, wafanyabiashara, makampuni mbalimbali na watu binafsi kujitokeza kudhamini mchezo huo wa Karate.  <topic>: MICHEZO 